stanford-oval/wikipedia huggingface dataset:
Grand Theft Auto: Episodes from Liberty City

| Grand Theft Auto: Episodes from Liberty City |
| --- | --- |

Kehittäjä:  Rockstar North
Julkaisija:  Rockstar Games
Jakelija:  Take-Two Interactive
Pelisarja:  Grand Theft Auto
Pelimoottori:  RAGE Euphoria
Julkaistu:  Xbox 360NA 29. lokakuuta 2009Windows, PlayStation 3NA 13. huhtikuuta 2010EU 16. huhtikuuta 2010
Lajityyppi:  toimintaseikkailu
Pelimuoto:  yksinpeli, moninpeli (32 pelaajaa)
Ikäluokitus:  PEGI: 18
Alusta:  Microsoft Windows, PlayStation 3, Xbox 360
Jakelumuoto:  DVD, Blu-ray, Xbox Live, Steam
Lisää peliartikkeleitaVideopelien teemasivulla
Infobox OK  : 
Grand Theft Auto: Episodes from Liberty City on videopelin Grand Theft Auto IV lisäosat sisältävä itsenäinen  videopeli. Julkaisu sisältää The Ballad of Gay Tony ja The Lost and Damned -lisäosat. Lisäosat on julkaistu myös ladattavana sisältönä, mutta kokoelmaversio ei tarvitse alkuperäistä peliä toimiakseen.
Pelissä on myös kolme pelin autoissa kuultavaa radiokanavaa, joita ei ole muissa julkaisuissa.
Peli julkaistiin Xbox 360:lle yhtä aikaa Ballad of Gay Tonyn kanssa 29. lokakuuta 2009. PlayStation 3:lle ja Windowsille se julkaistiin 16. huhtikuuta 2010.
Vastaanotto

V2.fi antoi pelille arvostelussaan 4,5 tähteä viidestä.
Aiheesta muualla

Grand Theft Auto: Episodes from Liberty City MobyGamesissa (englanniksi)
HMS Resolution

HMS Resolution on ollut usean Britannian Kuninkaallisen laivaston aluksen nimenä:
Resolution (1650), ensimmäisen luokan linjalaiva
HMS Resolution (1654), 50-tykkinen Speaker-luokan fregatti
HMS Resolution (1667), 70-tykkinen kolmannen luokan linjalaiva
HMS Resolution (1705), 70-tykkinen kolmannen luokan linjalaiva
HMS Resolution (1708), 70-tykkinen kolmannen luokan linjalaiva
HMS Resolution (1758), 74-tykkinen kolmannen luokan linjalaiva
HMS Resolution (1770), 74-tykkinen kolmannen luokan linjalaiva
HMS Resolution (1771), tutkimusalus
HMS Resolution (1779), kutteri
HMS Resolution (1892), Royal Sovereign -luokan taistelulaiva
HMS Resolution (09), Revenge-luokan taistelulaiva
HMS Resolution (S22) Resolution-luokan ydinkäyttöinen sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Resolution”, voi hakea sivunnimihaulla, laajalla sivunnimihaulla tai tekstihaulla.
Gaia (luotain)

| Gaia |
| --- | --- |

Alkuperäinen nimi:  Global Astrometric Interferometer for Astrophysics
Ohjelma:  Horizon 2000 Plus
Organisaatio:  Euroopan avaruusjärjestö
Valmistaja:  EADS Astrium
Tehtävätyyppi:  Kolmiulotteinen kartoitus
Laukaisualus:  Sojuz
Kohteessa:  Lagrangen piste L2
Massa:  2030 kg
Teho:  1900 W
Aiheesta muualla
Virallinen sivusto
Gaia (lyhenne sanoista Global Astrometric Interferometer for Astrophysics) on Euroopan avaruusjärjestön (ESA) teleskooppi-avaruustutkimusasema, joka laukaistiin avaruuteen 19. joulukuuta 2013. Se tekee havaintotoimintansa Maan ja Auringon Lagrangen pisteeseen L2.
Gaian tarkoituksena on kartoittaa noin miljardi Linnunradan tähteä (1% galaksin tähtimäärästä) ja koostaa niistä kotigalaksimme kolmiulotteinen kartta. Lisäksi mitataan tähtien väri, koostumus ja liikesuunta. Kartoitus on tähtimäärältään 20 kertaa aiempia vastaavia suurempi.
Laukaisun jälkeen tähtien kuvaamiseen arvioidaan kuluvan viisi vuotta, ja kolmiulotteisen kartan kokoamiseen tiedoista vielä kolme vuotta.
Gaian sivutavoitteena on uusien tähtien ja muiden taivaankappaleiden löytäminen ja Maan ja Auringon välisen "sokean pisteen" tutkimus. Kyseessä on taivaan alue, jonka tarkkailemista Maasta käsin Auringon kirkkaus häiritsee huomattavasti. Alueella on mm. suuri Ateenien asteroidiryhmä.
Projekti

Gaia oli alun perin tarkoitus laukaista lokakuussa 2013. Laukaisua jouduttiin kuitenkin lykkäämään toisessa, kiertoradalla jo olevassa satelliitissa huomattujen teknisten ongelmien vuoksi. Jotkin Gaian käyttämistä komponenteista ovat samoja kuin ne, jotka ovat osallisena toisen satelliitin teknisissä ongelmissa. Kyseiset osat vaihdettiin ennen Gaian laukaisua.selvennä
Gaia laukaistiin Ranskan Guyanasta venäläisellä Sojuz-kantoraketilla joulukuussa 2013. Lentoa johdetaan ESAn ESOC-lennonjohtokeskuksesta Saksasta. Gaia lähetetään Aurinkoa kiertävälle radalle noin 1,5 miljoonaa kilometriä Maata kauempana olevaan Lagrangen pisteeseen L2.
Gaia-projektin kulut ovat noin 470 miljoonaa euroa, josta avaruusalukseen ja sen hyötykuormaan kuluu 240 miljoonaa euroa. Satelliitin rakentaa eurooppayhtiö EADS Astrium. Projektin johtokeskus sijaitsee Toulousessa.
Gaia poistetaan käytöstä näillä näkymin vuonna 2025. Jäljellä olevalla polttoaineella luotain siirretään pois Lagrangen pisteestä, riittävän kauas James Webb -avaruusteleskoopista.
Ominaisuudet

Gaian massa on 2030 kg ja se kuljettaa 270 kg ajoainetta. Aluksen tiedelaitteiden massa on noin 800 kg. Alus tuottaa 1900 W sähkötehoa ja varavoimana on 60 Ah Litium-paristo.
Aluksen korkeus on 3 metriä ja aurinkopaneeli avattuna sen halkaisija on 9,5 metriä. Alus on kolmiakselistabiloitu ja säätää asentoaan mikrotrustereilla.
Alus sisältää kaksi optista teleskooppia, jotka määrittävät tähtien sijainnit. Ne toimivat yhdessä kolmen tieteellisen instrumentin kanssa.
Aluksen pääteleskoopin apertuuri on 1,4 m × 0,5 m ja polttoväli on 35 metriä ja sen instrumenttina on noin 200 CCD-kameraa, joissa kussakin on 4 500×1 966 pikseliä. Aluksen muistikapasiteetti on 8 gigabittiä. Aluksen tietokone perustuu uusimpaan eurooppalaiseen avaruusalusten ERC 32-prosessoriin.
Gaia mittaa tähtien ja muiden kirkkaiden kappaleiden etäisyyksiä parallaksin avulla. Lisäksi se mittaa tähtien liikkeitä.
Tieteelliset tavoitteet

Gaian odotetaan kartoittavan yli miljardi Linnunradan tähteä (jotka ovat magnitudiltaan yli 20), joista jokaisen paikka määritetään noin sata kertaa Gaian viiden toimintavuoden aikana. Jokaisen tähden ominaisliike, etäisyys ja kirkkaudenvaihtelut rekisteröidään. Tuloksena on kolmiulotteinen kartta galaksimme Maahan näkyvistä tähdistä. Tähtien lisäksi Gaian uskotaan löytävän spektrometrian avulla useita uusia eksoplaneettajärjestelmiä, ruskeita kääpiöitä, galakseja ja kvasaareja, sekä aurinkokunnan sisältä satoja tuhansia uusia asteroideja. Lisäksi se tekee tarkempia tutkimuksia yleisen suhteellisuusteorian paikkansapitävyydestä.
Tieteelliset tulokset

Ensimmäinen suurempi tuloskokonaisuus julkaistiin syyskuussa 2016. 14 ensimmäisen toimintakuukauden havainnoista koostetussa kartassa on yli miljardi Linnuradan tähteä. Näistä on mukana kirkkaudet ja sijainnit. Lisäksi mukana on kahden miljoonan tähden etäisyydet ja liikenopeudet. Kesäkuussa 2022 ESA julkaisee tarkat tiedot kahden miljardin tähden havainnoista.
Tähtien liikkeiden perusteella on havaittu, että kymmenen miljardia vuotta sitten toinen galaksi törmäsi Linnunrataan. Toinen iso törmäys tapahtui 5 miljardia vuotta sitten. Pienempiä törmäyksiä on tapahtunut toistakymmentä.
Aiheesta muualla

Wikimedia Commonsissa on kuvia tai muita tiedostoja aiheesta .
Gaia ESAn sivuilla
Gaia in Depth
Gaia ESA Spacecraft Operationsin sivuilla
Gaian tiedeyhteisölle suunnatut sivut
Tiedetuubi - Gaia
Giorgio Capitani

Giorgio Capitani (29. joulukuuta 1927 Pariisi – 25. maaliskuuta 2017 Viterbo) oli italialainen elokuvaohjaaja ja käsikirjoittaja.
Capitanin elokuvaura alkoi vuonna 1946. Hän työskenteli muun muassa Vittorio Cottafavin apulaisohjaajana ja teki ensimmäisen itsenäisen ohjaustyönsä vuonna 1953. Capitani ohjasi joukon tavanomaisia melodraamoja ja erikoistui 1960-luvun puolivälistä lähtien komedioihin. 1980-luvun lopulta lähtien hän teki televisiossa muun muassa suositun sarjan komissaario Roccasta sekä joukon elämäkertaelokuvia. Ohjaaja tunnettiin myös taiteilijanimellä George Holloway.
Elokuvia

Ercole, Sansone, Maciste e Ursus gli invincibili, 1964
Aiheesta muualla

Giorgio Capitani Internet Movie Databasessa. (englanniksi)
Giorgio Capitani Elonetissä.
Graphics Environment Manager

GEM 1.1
GEM (lyhenne sanoista Graphics Environment Manager) oli Digital Research (DRI) vuonna 1985 julkaistu graafinen käyttöliittymä CP/M:lle.
GEM ehti markkinoille ennen Microsoftin Windows 1.0:aa, mutta ei ollut ensimmäinen.
GEM toimitettiin laitevalmistajille 26. helmikuuta 1985 ja julkaistiin 11. maaliskuuta 1985. Apple haastoi yhtiön oikeuteen GEM:in ulkoasun ja käyttötuntuman perusteella, jonka johdosta GEM 2.0:ssa ei ollut päällekkäisiä ikkunoita tiedostohallinnassa. Atari TOS-käyttöjärjestelmään lisensoitua toteutusta ei kuitenkaan muutettu oikeuskiistan seurauksena.
DRI kehitti X/GEM -nimisen version FlexOS:lle, OS/2:n Presentation Managerille ja X Window Systemille.
GEM:iä edelsi DRI:n GSX-käyttöliittymäkirjasto.
Aiheesta muualla

GEM-Dokumentaatiota Bitsavers.org -sivustolla (englanniksi)
GSX-Dokumentaatiota Bitsavers.org -sivustolla (englanniksi)
Greta Jansson

Greta Elisabeth Jansson  (17. syyskuuta 1894 Turku – 22. elokuuta 1972 Turku) oli suomalainen ruotsin kielellä kirjoittanut kirjailija.
Teoksia

Genom olycka till lycka eller Allans straff, ånger och bättring : teaterstycke för Hoppets härs möten.  Finlands svenska nykterhetsförbund, Vasa 1934
På drömmarnas ö : sagospel i två akter. Borgåbladets teaterbibliotek 47. Tryckeri- och tidnings, Borgå 1934
Arvids och Olofs levnadsöden.  Finlands svenska nykterhetsförbund, Vasa 1935
Namnsdagsgubbarna : lustspel i fyra akter. Borgåbladets teaterbibliotek 65. Tryckeri- och tidnings, Borgå 1936
För skolans fester; tekijät Greta Jansson, Marta Helena Flinck. Finlands svenska folkskollärarförenings förlag, Helsingfors 1949
Dolda vägar. Förbundet för svenskt församlingsarbete i Finland, Helsingfors 1956
Gomashio

Gomashiota.
Gomashio (ごま塩, myös gomasio) on kuiva, furikaken tapainen japanilainen mauste, joka on tehty seesaminsiemenistä ja suolasta. Sitä käytetään monissa japanilaisissa ruoissa, kuten sekihanissa. Sitä ripotellaan myös toisinaan tavallisen riisin tai onigirin päälle. Joissain gomashioissa on suolan joukossa myös sokeria.
Paahdettujen seesaminsiementen ansiosta gomashio on väriltään ruskeaa tai mustaa. Yleensä myös suola paahdetaan. Monet tekevät gomashion itse, mutta sitä myydään myös kaupoissa lasi- ja muovipurkeissa.
Gomashio on myös osa makrobioottista ruokavaliota, jossa sitä käytetään tavallisen suolan terveellisempänä vaihtoehtona.
Aiheesta muualla

Gomashio-sivu (Arkistoitu – Internet Archive)
Gomashiosta kertova blogimerkintä, jossa on myös resepti
Goodpasturen oireyhtymä

Goodpasturen oireyhtymä on autoimmuunisairaus, joka ilmenee tavallisimmin munuaisten nopeana vaurioitumisena ja verenvuotona keuhkoissa. Se nimettiin yhdysvaltalaisen Ernest Goodpasturen mukaan.
Useimmilla Goodpasture-potilailla esiintyy oireita sekä munuaisissa että keuhkoissa. Potilaalla saattaa ilmetä esimerkiksi veriyskää, ja pitkään jatkunut keuhkoverenvuoto voi aiheuttaa aneemisia oireita. Sairaus vahingoittaa monesti munuaisten hiussuonikeräsiä. Munuaisvaurio alkaa monesti oireilla vasta, kun munuaistoiminta on heikennyt jo merkittävissä määrin. Mahdollisia oireita ovat esimerkiksi ruokahaluttomuus, pahoinvointi, kohonnut verenpaine ja ödeema. Sairaus todetaan munuaisbiopsian ja verikokeen avulla.
Koska nopeasti etenevän sairauden ensioireet ovat lieviä, sitä ei usein saada todetuksi nopeasti. Hoitoon käytetään immunosuppressiivisia lääkkeitä ja kortikosteroideja. Sairauteen liittyy pysyvän munuaisvaurion riski, ja joskus onkin tarpeen toteuttaa munuaisensiirto tai antaa potilaalle dialyysihoitoa.
Goodpasturen oireyhtymä on harvinainen sairaus. Se oli aiemmin varsin tappava, mutta yhä useampi paranee siitä täysin. Keuhkojen vauriot ovat helpommin hoidettavissa kuin munuaisvaurio. Laaja verenvuoto keuhkoissa saattaa kuitenkin aiheuttaa hengenvaaran jo ennen kuin sairautta on voitu todeta.
Giorgio Bassani

| Giorgio Bassani |
| --- | --- |
 Giorgio Bassani
Henkilötiedot
Syntynyt: 1916 Bologna, Italia
Kuollut: 2000 (83–84 vuotta) Rooma, Italia
Kansalaisuus:  Italia
Ammatti:  kirjailija, journalisti, elokuvakäsikirjoittaja
Kirjailija
Salanimi: Giacomo Marchi
Äidinkieli: italia
Tuotannon kieli: italia
Pääteokset:  Ferraran puutarha
Aiheesta muualla
fondazionegiorgiobassani.it
Löydä lisää kirjailijoitaKirjallisuuden teemasivulta
Giorgio Bassani, kirjailijanimi Giacomo Marchi (1916 Bologna, Italia – 2000 Rooma, Italia) oli italialainen kirjailija, elokuvakäsikirjoittaja ja journalisti. Lisäksi hän toimi opettajana teatterikorkeakoulussa.
Bassani oli keskiluokkaisesta juutalaisperheestä. Rotulaeista huolimatta hänen onnistui 1939 läpäistä tutkinto Bolognan yliopistossa. Hänen aiheenaan oli Niccolò Tommaseo. Fasismin vastaisen toiminnan vuoksi Bassani pidätettiin toukokuussa 1943, ja hän kuvaa sitä aikaa teoksessa Da una prigione, joka koostuu 14 kirjeestä, jotka hän osoittaa perheelleen. Fasismin kärsittyä tappion heinäkuussa hän vapautui. Väärän henkilöllisyyden turvin hän pakeni tuoreen vaimonsa kanssa Firenzen kautta Roomaan, jossa hän asui sodan loppuun. Esikoisteoksensa Una città di pianura (1940) Bassani julkaisi salanimellä Giacomo Marchi.
Bassanin perinteistä psykologista kerrontaa edustavaan tuotantoon ovat vaikuttaneet voimakkaasti hänen kokemuksensa fasismista ja toisesta maailmansodasta. Hänen tunnetuin teoksensa Ferraran puutarha (1962) kertoo 1930-luvun ferraralaisesta juutalaisperheestä.
Bassani kirjoitti runsaasti elokuvakäsikirjoituksia, joista merkittävimpiä ovat esimerkiksi Roomatar (1954, ohjaus Luigi Zampa) ja Finzi Continin puutarha (1971, ohjaus Vittorio de Sica), joka perustuu Ferraran puutarhaan.
Suomennettu teos

Ferraran puutarha (Il giardino dei Finzi-Cotini, 1962), suom. Ulla-Kaarina Jokinen. WSOY 1963.
Aiheesta muualla

Kuvia tai muita tiedostoja aiheesta Giorgio Bassani Wikimedia Commonsissa
Giorgio Bassani Internet Movie Databasessa. (englanniksi)
Georgian presidentinvaalit 2018

Georgian vuoden 2018 presidentinvaalit järjestettiin ensimmäisen kierroksen osalta 28. lokakuuta ja toisen kierroksen osalta 28. marraskuuta.
Tausta

Vuonna 2017 Georgian perustuslakia muutettiin siten, että vastaisuudessa presidentin valitsee suoran kansanvaalin sijaan 300-henkinen valitsijamieskollegio. Uusi perustuslaki astui voimaan joulukuussa 2018 presidentinvaalien jälkeen. Muutoksen myötä vuoden 2018 presidentinvaalit jäivät viimeisiksi vaaleissa, joissa kansa sai suoraan äänestää presidenttiä.
Voitaakseen vaalit ehdokkaan tulee saada vähintään puolet annetuista äänistä. Mikäli näin ei käy ensimmäisellä kierroksella, kahden eniten ääniä saaneen välillä käydään toinen kierros. Toisen kierroksen voittaa se, joka saa enemmän ääniä, vaikka määrä ei olisikaan yli 50 % annetuista äänistä.
Äänioikeus ja ehdokasasettelu

Äänioikeus vaaleissa on sellaisilla Georgian kansalaisilla, jotka ovat vaalipäivään mennessä täyttäneet 18. Henkilöt, jotka istuvat yli 5 vuoden mittaista vankeusrangaistusta tai on todettu oikeuden päätöksellä vajaavaltaiseksi, eivät voi äänestää.
Ehdokkaiksi hyväksyttiin 25 henkilöä, mikä oli suurin määrä sitten vuoden 1991.
Salome Zurabišvili osallistui vaaleihin virallisesti sitoutumattoman, mutta georgialainen unelma -puolue tuki hänen ehdokkuuttaan.
Tulokset

| Ehdokas | I kierros> Äänet | I kierros> Osuus | II kierros> Äänet | II kierros> Osuus |
| --- | --- | --- | --- | --- |
| Salome Zurabišvili | 615 572 | 38,64 | 1 147 701 | 59,52 |
| Grigol Vašadze | 601 224 | 37,74 | 780 680 | 40,48 |
| Davit Bakradze | 174 849 | 10,97 |  |  |
| Šalva Natelašvili | 59 651 | 3,74 |  |  |
| David Usupašvili | 36 037 | 2,26 |  |  |
| Zurab Japaridze | 36 034 | 2,26 |  |  |
| Kakha Kukava | 21 186 | 1,33 |  |  |
| Giorgi Andriadze | 13 133 | 0,82 |  |  |
| Teimuraz Šašiašvili | 9481 | 0,60 |  |  |
| Tamar Tskhoragauli | 4004 | 0,25 |  |  |
| Besarion Tediašvili | 3713 | 0,23 |  |  |
| Mikheil Saluašvili | 2970 | 0,19 |  |  |
| Levan Tškheidze | 2895 | 0,18 |  |  |
| Akaki Asatiani | 1994 | 0,13 |  |  |
| Vakhtang Gabunia | 1958 | 0,12 |  |  |
| Gela Khutsišvili | 1623 | 0,10 |  |  |
| Kakhaber Tšitšinadze | 1418 | 0,09 |  |  |
| Mikheil Antadze | 1074 | 0,07 |  |  |
| Giorgi Liluašvili | 892 | 0,06 |  |  |
| Zviad Mekhatišvili | 713 | 0,04 |  |  |
| Otar Meunargia | 664 | 0,04 |  |  |
| Vladimer Nonikašvili | 633 | 0,04 |  |  |
| Irakli Gorgadze | 531 | 0,03 |  |  |
| Zviad Baghdavadze | 477 | 0,03 |  |  |
| Zviad Iašvili | 444 | 0,03 |  |  |
| Annettuja ääniä | 1 593 170 | 1 593 170 | 1 928 381 | 1 928 381 |
| Hylättyjä/ tyhjiä ääniä | 53 847 | 53 847 | 59 778 | 59 778 |
| Ääniä yhteensä | 1 647 017 | 1 647 017 | 1 988 159 | 1 988 159 |
| Rekisteröityneitä äänestäjiä | 3 518 877 | 3 518 877 | 3 528 658 | 3 528 658 |
Lähde:
Vaalit voittanut Zurabišvili nousi maan ensimmäiseksi naispresidentiksi. Opposition mukaan vaalit olivat vilpilliset.
Goodmayesin rautatieasema

Goodmayesin rautatieasema on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Seven Kingsin ja Chadwell Heathin asemien välillä, Oyster-vyöhykkeellä 4.
Goodmayesin asema avattiin 8. helmikuuta 1901. Asemaa käytti hieman yli 3,5 miljoonaa matkustajaa kaudella 2017–2018.
Asemarakennus
Aseman nimikyltti ajalta ennen TfL Railia
Gabriel (albumi)

| Gabriel Believer |
| --- | --- | --- |

Studioalbumin tiedot
 Äänitetty : 2008
 Julkaistu: 17. maaliskuuta  2009 (USA ja Kanada) 9.-15. huhtikuuta (muualla)
 Tuottaja(t): The Trauma Team
 Tyylilaji: thrash metal, avant-garde metal
 Levy-yhtiö: Metal Blade Records
Believerin muut julkaisut
| Dimensions 1993 | Gabriel 2009 | Transhuman 2011 |
Gabriel on yhdysvaltalaisen teknisen thrash metal -yhtye Believerin neljäs studioalbumi. Se julkaistiin Yhdysvalloissa ja Kanadassa 17. maaliskuuta 2009 Cesspool Recordins -levymerkillä, joka on Metal Blade Recordsin tytäryhtiö. Suomessa ja Ruotsissa albumi julkaistaan 15. huhtikuuta. Gabriel on Believerin ensimmäinen uutta materiaalia sisältävä albumi sitten vuoden 1993 Dimensionsin jälkeen.
Äänitys

Gabrielin kokoonpanossa soittivat Kurt Bachman (laulu, kitara), Joey Daub (rummut), Jeff King (koskettimet, ohjelmointi), Kevin Leaman (kitara) ja Elton Nestler (basso, ohjelmointi). Deron Miller CKY-yhtyeestä soitti joitain kitarasooloja albumilla. Miller kertoo, että "Believer on ollut yksi suosikkiyhtyeistäni 20 vuotta, joten minulle tämä on todella jännittävää. Kuunnelkaa ne kolme yhtyeen albumia, jotka se teki 1990-luvun alussa. Kaikki neron luomuksia."
Believer teki levytyssopimuksen Cesspool Recordingsin, Metal Blade Recordsin tytäryhtiön kanssa, jonka omistaa Killswitch Engage -yhtyeen keulahahmo Howard Jones. Hän kertoo: "Jotenkin olin niin onnekas, että sain vastaani uudelleenperustetun Believerin, yhtyeen jonka levyt ovat minulla edelleen ahkerassa kuuntelussa. Hieno yhtye, jonka takana ovat vielä hienommat ihmiset. He todella tuovat ainutlaatuisen soittotaidon takaisin metallimusiikkiin. On jännittävää nähdä Believer jälleen esiintymässä." Jones lauloi puhtaita osuuksia "The Brave" -kappaleella.
Eye Level Studios toteutti kansitaiteen: elävä malli maskeerattiin ja valokuvattiin aidot sarvet päällään. Masteroimatonta versio "Medwton"-kappaleesta soitettiin Bam Margeran ohjelmassa Radio Bam 17. marraskuuta.. Kappaleet "Focused Lethality" ja "Stoned" julkaistiin singleinä.  Kurt Bachman kuvaili, että albumi kuulostaa "sairaalta, hullulta yhdistelmältä Toolia, Voivodia, Nine Inch Nailsia ja Destructionia". Musiikillisesta suunnasta Bachman kertoi:
»Uskomme, että ihailijat kuulevat albumilla vaikuteitta vähän jokaiselta aiemmalta julkaisultamme, mutta kappaleet on kirjoitettu hieman eri tavalla. Tyyli on vielä tunnistettavasti Believeria, mutta halusimme tarjota jotain uutta, kuten olemme tehneet aiemminkin. Jotkut haluaisivat, että julkaisisimme toisen Sanity Obscuren tai Dimensionsin, muttemme halunneet kierrättää vanhaa. Tuttavamme ovat sanoneet, että uusi materiaalimme kuulostaa luontevalta jatkumolta Dimensionsista. Halusimme pitää hauskaa tämän kanssa ja palata metallijuurillemme. Oli jännittävää palata yhteen ja tehdä albumi. Päästimme silloin todella luovuuden ja hulluuden vapaaksi.» 
(Kurt Bachman albumin musikaalisesta suunnasta Decibel-lehdestä.)
Vastaanotto

Albumi on saanut viestimissä myönteisiä arvioita. Allmusicin Greg Prato antoi albumille kolme ja puoli pistettä viidestä ja kirjoittaa, että vaikka 16 vuotta on kulunut edellisestä julkaisusta, Believer on palannut vahvana metallipiireihin. Prato toteaa, ett' albumi on lähempänä yhtyeen juuria, ja musiikissa kuuluu "häivähdyksiä 1980-luvun lopun ja 1990-luvun alun hyvän vuosikerran metallista" mutta on silti onnistunut uudistamaan tyyliään: "havaittavissa on haastavaa, lähes progressiivista otetta kaheleissa  6-kielisten kitaroiden riffeissä ja karjunnassa, erityisesti avauskappaleella "Medwton" sekä "Focused Lethalitylla" sekä hitaasti rakentuvalla "The Bravella."
Blistering.comin Justin Donnelly antoi albumille kahdeksan pistettä kymmenestä. Donnelly antaa ymmärtää, että albumin kappaleet ovat kaikki ainutlaatuisia ja niissä on toimivia ideoita. Hän kertoo, että kokeellinen "Redshift" on "mahdollisesti yksi albumin mieleenpainuvimmista aikaansaannoksista, koska siinä on tarttuvia, junttaavia riffejä, koskettimien melodisia tasoja ja väliosia, joissa rummut tarjoavat hengitystilaa." Sputnikmusicin Trey Spencer antoi albumille neljä pistettä viidestä. Spencer on sitä mieltä että vuodet ovat tehneet yhtyeelle vain hyvää kun se on saanut miettiä uudelleen musiikkityylinsä, hän epäili että kunnianhimoisen Dimensionsin jälkeen yhtye olisi saattanut tehdä liian erikoisen albumin tekotaiteellisuuden hinnalla, mutta toisin kävi: "Niin oudolta kuin se kuulostaa, tämä albumi on todella raikas tuulahdus tuoretta ilmaa metallipiireissä, jotka alkavat junnata paikoillaan jatkuvasti pahemmin. Gabrielin myötä yhtye on onnistunut tuomaan takaisin vanhan liiton thrash-soundin, mutta Believer yhdistää sekoitukseen ison annoksen teknisyyttä ja omaperäisyyttä ja kuulostaa kuitenkin tuoreelta."
HM-lehden Chris Beck kirjoittaa, että "15 vuotta on pitkä aika. Tarpeeksi pitkä, jotta unohtaa, kuinka raakaa Believerin musiikki oli, kuinka hullua Joey Daubin rummunsoitto oli ja kuinka yhtye kirjoitti niin teknisiä riffejä, että useimmat muut yhtyeet eivät olisi voineet unelmoidakaan soittavansa niitä." Beck toteaa, että "Gabrielin olisi hyvinkin voinut julkaista suorana jatkona Dimensionsille vuosia sitten" ja ylistää albumia: "Metallimusiikin ei pitäisi kuulostaa näin hyvältä." Kritiikkiä annettiin kautta albumin kuuluville koskettimille sekä ääni- ja lauluohjelmoinnille tai efekteille, jotka Beckin mielestä ovat "hieman liiaksi käytettyjä" koska hänen mielestään yhtyeen olisi kannattanut "antaa musiikin toimia sellaisenaan". Beck tähdentää, että "tämä on epäilemättä Believeria, ja epäilemättä loistava albumi." AOL valikoi Gabrielin kansitaiteen "Vuoden 2009 kymmenen parasta albumikantta tähän saakka" -listalleen.
Kaikki arviot eivät olleet yhtä innostuneita: Abort-lehden toimittaja oli sitä mieltä, että Gabriel oli "hyvää tarkoittava joskin hieman vaisu paluu".
Kappaleluettelo

Medwton - 7:23
A Moment In Prime - 6:07
Stoned - 4:32
Redshift - 5:21
History Of Decline - 3:49
The Need For Conflict - 5:14
Focused Lethality - 3:46
Shut Out The Sun - 5:38
The Brave - 4:19
Nonsense Mediated Decay - 8:49
Muusikot

Kurt Bachman - laulu, kitara
Joey Daub - rummut
Jeff King - koskettimet, ohjelmointi
Kevin Leaman - kitara
Elton Nestler - basso, ohjelmointi
Muusikot > Sessiomuusikot

Joe Rico (Sacrifice) - soolokitara
Deron Miller (CKY, World Under Blood) - soolokitara
Rocky Gray (Evanescence, Soul Embraced, Living Sacrifice) - soolokitara
Howard Jones (Killswitch Engage) - laulu kappaleella The Brave
Scott Laird - viulu
Jim Winters - soolokitara
William Keller - äänet
John ja Alexander Boden - äänet
Aiheesta muualla

Gabriel (albumi) Discogsissa. (englanniksi)
Albumi Metal-Archives -sivustolla.